
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧ ΟΣ ΔΕΥΤΕΡΟ _ Αρ. ΦύλΛου 167 

' ' — 18 Μαρτίου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1632 

Ψήφιση ΟΕΥ Συμβουλίου Περιοχής 3ης Εδαφικής Περι¬ 
φέρειας Νομού Ρεθύμνης. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΡΕΘΥΜΝΗΣ 
Έχοντας υπόψη: 

1. Τις διατάξεις του Π.Δ. 410/95 και του άρθρου 8 του 
Ν. 2307/1995. 

2. Την αριθ. 1/1995 απόφαση του Δ.Σ. του Συμβουλίου 
Περιοχής της 3ης Εδαφικής Περιφέρειας Νομού Ρεθύ¬ 
μνης με την οποία ψηφίζεται ο Οργανισμός Εσωτερικής 
Υπηρεσίας του Συμβουλίου Περιοχής. 

3. Την αριθ. 1/4/29.1.96 γνωμοδότηση του Υπηρεσια¬ 
κού Συμβουλίου άρθρου 37 του Ν. 2190/94, αποφασί¬ 
ζουμε: 

Εγκρίνουμε τον ΟΕΥ του Συμβουλίου Περιοχής της 3ης 
Εδαφικής Περιφέρειας Νομού Ρεθύμνης όπως αυτός ψη- 
φίσθηκε με την αριθ. 1 /95 απόφαση του Δ.Σ. του Συμβου¬ 
λίου Περιοχής που έχει ως εξής: 

ΜΕΡΟΣ ΠΡΩΤΟ 

ΔΙΑΡΘΡΩΣΉ-ΑΡΜΟΔΙΟΤΗΤΕΣ 
ΤΗΣ ΥΠΗΡΕΣΙΑΣ ΤΟΥ ΣΥΜΒΟΥΛΙΟΥ ΠΕΡΙΟΧΗΣ 

ΑΡΘΡΟ 1 

Οι Υπηρεσίες του Συμβουλίου Περιοχής της 3ης Εδαφι¬ 
κής Περιφέρειας του Νομού Ρεθύμνης διαρθρώνεται σε 
Διεύθυνση και Τμήματα. Με απόφαση του Προέδρου του 
Δ.Σ. του Συμβουλίου Περιοχής μπορεί να δημιουργούνται 
για την εύρυθμη λειτουργία της υπηρεσίας, μη αυτοτελή 
γραφεία ή αντίστοιχου επιπέδου μη αυτοτελείς οργανικές 
μονάδες στα πλαίσια του κάθε τμήματος. 

Η Δ/νση του Συμβουλίου Περιοχής αποτελείται από τα 
παρακάτω τμήματα: 

α. Τμήμα Διοικητικής Υποστήριξης και Οικονομικού. 

β. Τμήμα Σχεδιασμού - Προγραμματισμού και Τεχνικής 
Υποστήριξης. 

γ. Τμήμα Παροχής Υπηρεσιών. 

ΑΡΘΡΟ 2 

α. Τμήμα Διοικητικής Υποστήριξης και Οικονομικού 

Στις αρμοδιότητες του Τμήματος ανήκουν τα αφορώντα 


στη διοικητική υποστήριξη, στο προσωπικό, στα οικονο¬ 
μικά του Συμβουλίου Περιοχής, στην πραγματοποίηση 
προμηθειών για την κοινή εξυπηρέτηση των ΟΤΑ μελών 
του, καθώς και στην υποστήριξη των Ο.Τ.Α. - μελών του 
Σ.Π. σε θέματα διοικητικής, οικονομικής, κοινωνικής, πο¬ 
λιτιστικής μέριμνας και εξυπηρέτησης των πολιτών. 

Αναλυτικότερα οι αρμοδιότητες του Τμήματος είναι οι 
εξής: 

αΐ. Αρμοδιότητες γραμματειακής υποστήριξης 

1. Η δακτυλογράφηση και η διεξαγωγή της προσωπικής 
αλληλογραφίας του Προέδρου του Συμβουλίου Περιοχής, 
του Διοικητικού Συμβουλίου και της εκτελεστικής επιτρο¬ 
πής καθώς και της αλληλογραφίας των Υπηρεσιών του 
Συμβουλίου Περιοχής και η τήρηση του αρχείου της. 

2. Ο προγραμματισμός των συναντήσεων του Προέδρου 
και των λοιπών οργάνων του Σ.Π. με τους εκπροσώπους 
των Ο.Τ.Α. - μελών του Σ.Π., της Νομαρχιακής Αυτοδιοί¬ 
κησης, των Δημοσίων Αρχών, τις επιτροπές, συλλόγους 
και τους πολίτες και η τήρηση του ημερολογίου των επα¬ 
φών αυτών. 

3. Η παραλαβή από τους υπηρεσιακούς παράγοντες των 
φακέλλων των εγγράφων που πρέπει να υπογράφουν από 
τον Πρόεδρο. 

4. Η φροντίδα για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

5. Η παραλαβή του ημερήσιου και περιοδικού τύπου, 
καθώς και όλων των εντύπων που αποστέλλονται στο Σ. Π., 
η επιμέλεια της καθημερινής αποδελτίωσης του τύπου. 

6. Η τήρηση του πρωτοκόλλου εισερχομένων - εξερχο- 
μένων εγγράφων. 

7. Η τήρηση των πρακτικών των συνεδριάσεων των ορ¬ 
γάνων του Συμβουλίου Περιοχής και η ενημέρωση του 
ανάλογου βιβλίου πρακτικών καθώς και κάθε άλλου εντύ¬ 
που, που αποφασίζει το Δ.Σ. του Συμβουλίου Περιοχής ότι 
είναι απαραίτητο στην καλύτερη διεκπεραίωση των λει¬ 
τουργιών του. 

α2. Διοικητικές αρμοδιότητες 

1. Η παρακολούθηση και εφαρμογή όλων των νόμων και 
διαταγμάτων που αφορούν το πάσης φύσεως προσωπικό 
του Σ.Π. και η άσκηση των αρμοδιοτήτων που απορρέουν 
από τον Κώδικα Κατάστασης Δημοτικών και Κοινοτικών 
Υπαλλήλων (Ν. 1188/81), όπως αυτός τροποποιήθηκε 
από τους Ν. 2218/94,2240/94, 2307/95 κ.λπ. καθώς και 
η τήρηση του σχετικού αρχείου. 

2. Η τήρηση Μητρώου, Ευρετηρίου και Ατομικών Φα- 
κέλλων του μόνιμου και με σχέση εργασίας Ι.Δ. αορίστου 
χρόνου, σύμβασης έργου και πόσης φύσεως προσωπι¬ 
κού. 

3. Η σύνταξη και η θεώρηση των πόσης φύσεως μισθο- 
δοτικών στοιχείων όλου του προσωπικού και η προώθηση 
για την σύνταξη των μισθοδοτικών καταστόσεων. 

4. Η εφαρμογή του πειθαρχικού δικαίου. 

5. Η διεκπεραίωση κάθε υπόθεσης που έχει σχέση με τη 
χορήγηση της σύνταξης, των παροχών στο οικείο Ταμείο 
Ασφάλισης και με την αναγνώριση και εξαγορά της προϋ¬ 
πηρεσίας των υπαλλήλων του Σ.Π. που συνταξιοδοτού- 
νται, καθώς και κάθε υπόθεσης που έχει σχέση με τη συ- 
νταξιοδότηση του Ι.Δ. προσωπικού και με την καταβολή 
της προβλεπόμενης από τον Νόμο αποζημίωσης. 

6.0 έλεγχος και η παρακολούθηση της τήρησης του κα¬ 
νονικού ωραρίου εργασίας. 

7. Η έκδοση ή η κοινοποίηση εγκυκλίων που αφορούν 
την υπηρεσιακή κατάσταση του προσωπικού και η ενημέ¬ 
ρωση του για τα προγράμματα επιμόρφωσής του. 

8. Η ορθολογική κατανομή του προσωπικού ώστε να λει¬ 
τουργούν εύρυθμα οι Υπηρεσίες του Σ.Π. 

9. Οι εισηγήσεις στον πρόεδρο του Σ.Π. για την συγκρό¬ 
τηση των αναγκαίων επιτροπών και ομάδων εργασίας κα¬ 
θώς και για τα προσωπικά αιτήματα των υπαλλήλων. 

10. Η ευθύνη και η επίβλεψη για την σωστή μηχανογρά¬ 
φηση - μηχανοργάνωση όλων των υπηρεσιών του Σ.Π. 

11. Η συγκέντρωση - αρχειοθέτηση όλων των σχετικών 
νόμων και διαταγμάτων, εγκυκλίων, αποφάσεων, υλικών, 
περιοδικών και βιβλίων για θέματα που αφορούν την συνο¬ 
λική λειτουργία του Σ.Π. και την Αυτοδιοίκηση συνολικό¬ 
τερα. 

12. Η οργανωτική - διοικητική υποστήριξη ΟΤΑ μελών 
του Σ.Π. εφόσον κρίνεται αναγκαίο και ζητηθεί. 

α3. Οικονομικές αρμοδιότητες 

1. Η κατάρτιση (σε συνεργασία με τις υπηρεσίες του 
Σ.Π.) του σχεδίου προϋπολογισμού εσόδων - εξόδων και η 
εμπρόθεσμη υποβολή του στα αρμόδια όργανα. Η συγκέ¬ 
ντρωση και η ένταξη στο μηχανογραφικό σύστημα όλων 
των στοιχείων του προϋπολογισμού. 

2. Ο προγραμματισμός και η παρακολούθηση της πο¬ 
ρείας εκτέλεσης του προϋπολογισμού εσόδων - εξόδων. 

3. Η υποβολή εισήγησης για την αναμόρφωσή του, την 
εγγραφή νέων εσόδων, την χορήγηση συμπληρωματικών 
και εκτάκτων πιστώσεων, την ορθή κατανομή των πιστώ¬ 
σεων και την απορρόφηση των δαπανών για την εκτέλεση 
των έργων, των προμηθειών καθώς και την κίνηση του 
χρέους και της περιουσίας γενικά. Η εξαγωγή συμπερα¬ 
σμάτων σε τακτά χρονικά διαστήματα για την εκμετάλ¬ 
λευση και το κόστος παροχής υπηρεσιών του Σ.Π. προς 
τους ΟΤΑ και τους πολίτες. 

4. Η λειτουργία Ειδικής Ταμειακής Υπηρεσίας (αρ. 13 
άρθρο 48, Ν. 2218/94). 

5. Η σύνταξη των ετησίων σχεδίων οικονομικών απολο¬ 
γισμών του Σ.Π. και η τήρηση αρχείου ετήσιων απολογι¬ 
σμών εσόδων - εξόδων του Σ.Π. σύμφωνα με τα απολογι¬ 
στικά στοιχεία που συντάσσει το Ταμείο. 

6. Η διεξαγωγή της διαδικασίας και προμήθεια πόσης 
φύσεως υλικού και εξοπλισμού (εκτός του υλικού των έρ¬ 
γων), για τις ανάγκες του Σ.Π. και την κοινή εξυπηρέτηση 
των ΟΤΑ μελών και κατοίκων, βάσει των σχετικών νόμων 
και διατάξεων που ισχύουν προσπαθώντας να επιτυγχάνε¬ 


ται η συμφερότερη τιμή με την παρακολούθηση της ποιό¬ 
τητας και της εξέλιξης των τιμών στην αγορά. 

7. Η μέριμνα για την έκδοση των σχετικών εντολών προ¬ 
μηθειών, η σύνταξη των πρωτοκόλλων παραλαβής πάσης 
φύσεως υλικού των έργων και η υπογραφή από τις αντί¬ 
στοιχες επιτροπές παραλαβής. 

8. Η διαχείριση, φύλαξη και η διάθεση του υλικού στην 
αποθήκη του Σ.Π. και η καταχώρησή του στα οικεία βιβλία 
αποθήκης. 

9. Η σύνταξη συμβάσεων με τους προμηθευτές. 

10. Η μέριμνα για την κοινοποίησή τους στους αρμό¬ 
διους και η παρακολούθηση της τήρησης των όρων των 
συμβάσεων για την παράδοση των υλικών μέσα στις οριζό¬ 
μενες προθεσμίες και η επιβολή ποινικής ρήτρας σε περί¬ 
πτωση εκπρόθεσμων παραδόσεων, όπως καθορίζεται 
στις συμβάσεις ή στις διακηρύξεις. 

11. Η παραλαβή των εγγυητικών επιστολών από τους 
προμηθευτές και η μέριμνα για την επανάληψη δημοπρα¬ 
σίας όταν η πρώτη αποβεί άκαρπη. 

12. Η τήρηση των προβλεπομένων από το νόμο λογιστι¬ 
κών βιβλίων εξόδων, 

13. Η κατάρτιση των μηνιαίων και ετήσιων λογαριασμών 
της διαχείρισης των εξόδων. 

14. Η σύνταξη των ανάλογων στατιστικών πινάκων που 
υποβάλλονται στις Δημόσιες Υπηρεσίες. 

15. Η συγκέντρωση των στοιχείων που απαιτούνται για 
τον ετήσιο απολογισμό των εξόδων και η κατάρτιση του 
απολογισμού τους. 

16.0 έλεγχος των εκδοθέντων και διαβιβασθέντων στο 
Ταμείο ενταλμάτων και η πληρωμή βάση αυτών των δι¬ 
καιούχων σύμφωνα μετις οικείες διατάξεις περί λογιστι¬ 
κού των ΟΤΑ, 

17. Η φροντίδα για την συγκέντρωση και τον έλεγχο των 
κάθε φύσεως παραστατικών, ο έλεγχος της επάρκειας 
της αντίστοιχης πίστωσης του προϋπολογισμού, η έκδοση 
χρηματικών ενταλμάτων, η έγκαιρη προώθηση για υπο¬ 
γραφή τους από τον Πρόεδρο, η καταχώρησή τους στο μη¬ 
χανογραφικό σύστημα και η αρχειοθέτησή τους. 

18.0 συσχετισμός κάθε δαπάνης με τυχόν προηγού¬ 
μενη όμοια, η συνεχής παρακολούθηση των ταμειακών 
υπολοίπων και η τακτή σχετική ενημέρωση προς την υπη¬ 
ρεσία και τα αρμόδια όργανα του Σ.Π. 

19. Η παρακολούθηση των εγκεκριμένων δανείων του 
Σ.Π. και η ενημέρωση του ταμείου του. 

20. Η παρακολούθηση της μισθοδοτικής κατάστασης 
όλων των εργαζομένων στο Σ.Π., η σύνταξη των μισθοδο- 
τικών καταστάσεων και η έκδοση των σχετικών βεβαιώ¬ 
σεων και πιστοποιητικών. 

21. Η μέριμνα της απόδοσης των υπέρ τρίτων κρατή¬ 
σεων και η τήρηση όλων των απαραίτητων βιβλίων. 

22. Η τήρηση από το νόμο όλων των προβλεπομένων βι¬ 
βλίων εσόδων. 

23.0 έλεγχος των χρηματικών τίτλων που διαβιβάζονται 
στο Ταμείο από τις αρμόδιες υπηρεσίες και η έκδοση των 
αποδεικτικών παραλαβής των εισπρακτέων εσόδων. 

24. Η έκδοση των γραμματειών είσπραξης των διαφό¬ 
ρων εσόδων. 

25. Η επιμέλεια της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

26. Η επιμέλεια της κοινοποίησης των ατομικών ή γενι¬ 
κών προσκλήσεων προς τους οφειλέτες. 

27. Η εγγραφή της πίστωσης των πληρωσάντων οφείλε- 

τών στους οικείους χρηματικούς καταλόγους και η βεβαί¬ 
ωση της ενέργειας αυτής στον καθένα από τα οικεία απο¬ 
σπάσματα των καταλόγων. 

28. Η εκκαθάριση των οφειλών των δημοτών και η εισή¬ 
γηση όπου απαιτείται της λήψης αναγκαστικών μέτρων εί¬ 
σπραξης με την τήρηση παράλληλα των σχετικών βιβλίων 
κατασχέσεων. 

29. Ο έλεγχος των διπλοτύπων εισπράξεων πριν από 
κάθε χρηματική κατάθεση εκ μέρους των εισπρακτόρων 
και η παραλαβή των εισπράξεων. 

30. Η διαχείριση και παρακολούθηση της διακίνησης 
των διαφόρων ειδών - υλικών και η τήρηση των αναλόγων 
βιβλίων. 

31. Η προώθηση στο Γενικό Χημείο του Κράτους για 
έλεγχο και αξιολόγηση όλων των ειδών για τα οποία υπάρ¬ 
χουν ειδικοί όροι στις συμβάσεις. 

32. Η διεξαγωγή δημοπρασιών ή πρόχειρων διαγωνι¬ 
σμών σύμφωνα με την προβλεπόμενη νομοθεσία. 

33. Η συγκέντρωση στατιστικών στοιχείων για τα οικο¬ 
νομικά και άλλα ζητήματα που αφορούν τις υπηρεσίες του 
Σ.Π. και η παροχή των στοιχείων και των πληροφοριών σ’ 
αυτές και στα αρμόδια όργανα του Σ.Π., καθώς και η ευ¬ 
θύνη για την όλη λειτουργία της μηχανογράφησης και μη¬ 
χανοργάνωσης των επί πλέον υπηρεσιών και της αποτελε¬ 
σματικής λειτουργίας των εγκατεστημένων υπολογιστών 
της. 

ΑΡΘΡΟ 3 

β. Τμήμα Σχεδιασμού - Προγραμματισμού και 
Τεχνικής Υποστήριξης 

Στις αρμοδιότητες του Τμήματος ανήκουν η εκπόνηση 
μελετών, σχεδίων και η υλοποίηση προγραμμάτων για την 
κοινωνική - οικονομική και πολιτιστική ανάπτυξη της πε¬ 
ριοχής και για την κοινή εξυπηρέτηση των ΟΤΑ του Σ.Π. 
και των κατοίκων της περιοχής. Ανήκουν επίσης: 

- Η διαχείριση χρηματοδοτικών πόρων προγράμματα 
της 

Ευρωπαϊκής Ένωσης και των Δημοσίων Επενδύσεων. 

- Η μελέτη, εκτέλεση, και παρακολούθηση τοπικών έρ¬ 
γων υποδομής και ανάπτυξης διαδημοτικής - διακοινοτι- 
κής σημασίας. 

- Η λήψη μέτρων σχετικών με τη ρύθμιση του πολεοδο- 
μικού σχεδιασμού και θεμάτων προστασία του περιβάλο- 
ντος. 

Αναλυτικότερα οι αρμοδιότητες του Τμήματος είναι: 

1. Η συγκέντρωση, επεξεργασία και τήρηση σταστικών 
στοιχείων για την οικονομική, κοινωνική και πολιτιστική 
κατάσταση στην περιοχή. 

2. Η τήρηση αρχείου μελετών, ερευνών και έργων που 
έχουν εκτελεστοί στην περιοχή του Σ.Π. 

3. Η κατάρτιση ερευνών και μελετών για τη διάγνωση 
των αναγκών της ανάπτυξης και την ιεράρχηση των προτε¬ 
ραιοτήτων έργων και μέτρων καθώς και η τεχνική στήριξη 
ο επιστημομικός σχεδιασμός και η παρακολούθηση του 
συνολικού προγράμματος δράσης του Σ.Π. 

4. Η κατάρτιση του ετήσιου και'μεσοχρόνιου Τοπικού 
Αναπτυξιακού Προγράμματος της περιοχής του Συμβου¬ 
λίου βάσει του Ν. 1622/86 σε συνδυασμό με το Ν. 
2218/94 άρθρο 48 παρ. 4α και II, στα πλαίσια του δημο¬ 
κρατικού προγραμματισμού. 

5. Ο σχεδιασμός και η υπλοποίηση των προγραμμάτων 
που αφορούν την κοινωνική και πολιτιστική ανάπτυξη και 
βελτίωση της ποιότητας ζωής, σε διαδημοτική - διακοινο- 


τική εμβέλεια. 

6. Η συμμετοχή στη διαδικασία κατάρτισης, των μεοο- 
χρόνιων Νομαρχιακών Αναπτυξιακών Προγραμμάτων με 
τη διατύπωση των σχετικών προτάσεων που αφορούν την 
περιοχή του Συμβουλίου, 

7. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων κα πρωτοβουλιών της Ευρωπαϊκής Ένω¬ 
σης που αφορούν την περιοχή του Συμβουλίου. 

8. Η συλλογή - τεκμηρίωση και αξιοποίηση πληροφο¬ 
ριών, ο σχεδιασμός ολοκληρωμένων προτάσεων που αφο¬ 
ρούν την περιοχή του συμβουλίου και η αναζήτηση πόρων 
χρηματοδότησης για την υλοποίηση έργων υποδομής και 
αναπτυξιακών προγραμμάτων από τοπικές - Εθνικές και 
Κοινοτικές πηγές. 

9. Η συνεργασία με τις αρμόδιες υπηρεσίες των Ο.Τ.Α. 
μελών του Σ.Π, της Νομαρχιακής Αυτοδιοίκησης της Γ.Γ. 
της Περιφέρειας, της Περιφερειακής Διεύθυνσης και άλ¬ 
λων αρμόδιων φορέων, όπου αυτή απαιτείται, για την πα¬ 
ροχή αμοιβαίων στοιχείων και πληροφοριών για την υλο¬ 
ποίηση των δραστηριοτήτων του Σ.Π. 

10. Η πληροφόρηση και υποστήριξη των Ο.Τ.Α. μελών 
του Σ.Π. για τεχνικά, αναπτυξιακά θέματα και προγράμ¬ 
ματα και για τη βελτίωση της λειτουργίας τους με σκοπό 
την καλύτερη εξυπηρέτηση των πολιτών. 

11.0 σχεδιασμός και η εκτέλεση έργων και προγραμ¬ 
μάτων αξιοποίησης των πλουτοπαραγωγικών πόρων δια- 
κοινοτικής ή διαδημοτικής σημασίας. 

12. Η υλοποίηση του πολεδομικού σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών και η τή¬ 
ρηση των δεδομένων του Κτηματολογίου της περιοχής 
τους, όπως αυτά προκύπτουν από το συνολικό σχεδίασμά 
και την ολοκληρωμένη διαχείριση του Εθνικού Κτηματο¬ 
λογίου. 

13. Η μέριμνα για την εκτέλεση και λειτουργία διακοινο- 
τικών και διαδημοτικών έργων τεχνικής υποδομής, κοινω- 
τικού εξοπλισμού και πολιτιστικής υποδομής. 

14. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας και εμβέ¬ 
λειας. Η τήρηση στοιχείων περιβαντολλογικής κατάστα¬ 
σης της περιοχής. Ο σχεδιασμός και η υλοποίηση προ¬ 
γραμμάτων για την προστασία και αξιοποίηση του περι¬ 
βάλλοντος. 

15. Η συμμετοχή στον σχεδίασμά και στη υλοποίηση πα¬ 
ραγωγικών δραστηριοτήτων στην περιοχή. Η μέριμνα για 
τη δημιουργία νέων θέσεων εργασίας. 

16. Κάθε άλλη σχετική αρμοδιότητα που ήθελε ανατε¬ 
θεί από τους ΟΤΑ μέλη του Συμβουλίου Περιοχής. 

17. Κάθε άλλη σχετική αρμοδιότητα που ήθελε ανατε¬ 
θεί από την Νομαρχιακή Αυτοδιοίκηση, Δημόσιους Φορείς 
και Ν.Π.Δ.Δ. 

18. Το Συμβούλιο Περιοχής δεν ασκεί τις αρμοδιότητες 
4,6,7, 8 για την εδαφική περιφέρεια Δήμου ή Κοινότητας 
μέλους του, με πληθυσμό μεγαλύτερο από 5.000 κατοί¬ 
κους, εκτός αν του τις αναθέσει με απόφασή του το συμ¬ 
βούλιο του Δήμου ή της Κοινότητας. Σε εξαιρετικές περι¬ 
πτώσεις εφαρμογής ειδικών αναπτυξιακών προγραμμά¬ 
των, μπορεί με κοινή απόφαση των Υπουργών Εθνικής Οι- 

κονομίας και Εσωτερικών να μειωθεί το όριο των 5.000 
κατοίκων σε 3.000 κατοίκους και ειδικά για νησιωτικές 
περιοχές σε 2.000 κατοίκους. 

ΑΡΘΡΟ 4 

γ. Τμήμα Παροχής Υπηρεσιών 
Στην αρμοδιότητα του Τμήματος ανήκει κόθε παροχή 
υπηρεσίας (και μέσω της ανάθεσης αρμοδιοτήτων από 
τους ΟΤΑ μέλη του Συμβουλίου Περιοχής, την Νομαρ¬ 
χιακή Αυτοδιοίκηση, Δημόσιους Φορείς και Ν.Π.Δ.Δ.), που 
αποβλέπει στην βελτίωση και αναβάθμιση της ποιότητας 
ζωής των κατοίκων. 

Αναλυτικότερα οι υπηρεσίες τέτοιου είδους είναι οι 
εξής: 

1. Η επιμέλεια της καθαριότητας των οδών και πλατειών 
των Ο.Τ.Α. μελών του Σ.Π. και γενικά όλων των κοινοχρή¬ 
στων χώρων καθώς και η περισσυλογή και αποκομιδή των 
στερεών αποβλήτων των οικιών και καταστημάτων, σύμ¬ 
φωνα με το σχετικό πρόγραμμα του Σ.Π. 

2. Η μέριμνα για την συντήρηση των αυτοκινήτων, μηχα¬ 
νημάτων και λοιπού εξοπλισμού των υπηρεσιών του Σ.Π. 

3. Η παρακολούθηση της κατάστασης των οδών, πλα¬ 
τειών και λοιπών κοινοχρήστων χώρων από πλευράς καθα¬ 
ριότητας, βλαβών κακής χρήσης. 

4. Η μέριμνα γιατην συντήρηση, επισκευή και καλή λει¬ 
τουργία των δικτύων ύδρευσης των Ο.Τ.Α. μελών του Σ.Π. 
(εσωτερικών και εξωτερικών) των αντλιοστασίων, δεξαμε¬ 
νών και λοιπών εγκαταστάσεων. 

5. Η μέριμνα για την συνεχή υδροδότηση όλων των ση¬ 
μείων των Ο.Τ.Α μελών του Σ.Π. καθόλο το 24ωρο, καθώς 
και η κανονική και ανελλιπής χλωρίωση του παρεχόμενου 
από τα αντλιοστάσια νερού, βάσει οδηγιών των αρμοδίων 
υπηρεσιών. 

6. Η επιμέλεια της καθαριότητας των δεξαμενών των 
αντλιοστασίων και των χώρων γύρω από αυτά προς απο¬ 
φυγή μόλυνσης των νερών. 

7. Η μέριμνα γαι τη γρήγορη επισκευή βλαβών στα κε¬ 
ντρικά δίκτυα, καθώς και στις ιδιωτικές περιοχές, εφόσον 
οι υδρολήπτες ειδοποιούμενοι εγγράφως από τη υπηρε¬ 
σία του Σ.Π. αμελήσουν να επισκευάσουν τις βλάβες αυ¬ 
τών. 

8. Η μέριμνα του συνεχούς ελέγχου της λειτουργίας των 
υδρομέτρων των υδροληπτών. 

9. Η επιμέλεια της συντήρησης και καθαριότητας των 
χώρων πρασίνου, κήπων και δενδροστοιχιών. 

10. Οι υπηρεσίες που αφορούν στη αστική και δημοτική 
κατάσταση των πολιτών, στα πλαίσια των αρμοδιοτήτων 
του Σ.Π. 

11. Η μεταφορά μαθητών με σχολικά λεωφορεία. 

12. Η διοργάνωση πολιτιστικών, αθλητικών και άλλων 
εκδηλώσεων. 

13. Η παροχή υπηρεσιών που αφορούν την χορήγηση 
αδειών λειτουργίας καταστημάτων εφόσον αφορούν αρ¬ 
μοδιότητα του Σ.Π. ή συμβασιακές υποχρεώσεις του με 
ΟΤΑ μέλη του. 

14. Η ενημέρωση των πολιτών για τα δικαιώματά τους 
και τις ενέργειες που απαιτούνται για τη διεκπεραίωση 
των υποθέσεών τους. 

15. Η παροχή στους πολίτες των απαραίτητων πληρο¬ 
φοριακών στοιχείων και των διαθεσίμων εντύπων που 
έχουν θέσει διάθεση του τμήματος οι Δημόσιες Υπηρε¬ 
σίες, οι ΟΤΑ μέλη του Συμβουλίου Περιοχής και οι υπηρε¬ 


σίες του Σ.Π. 

16. Η παροχή κατευθύνσεων στους πολίτες στη διεκπε¬ 
ραίωση των υποθέσεών τους και η παροχή συμβουλών για 
την καλύτερη αντιμετώπιση των προβλημάτων τους. 

17. Η οργάνωση της επικοινωνίας των πολιτών με τις 
Υπηρεσίες του Συμβουλίου Περιοχής. 

18. Η αποδοχή υποδείξεων και προτάσεων για αλλαγές, 
που συμβάλλουν στη βελτίωση της λειτουργίας του Συμ¬ 
βουλίου Περιοχής και στη λήψη μέτρων στα πλαίσια της 
γενικότερης προσπάθειας σχεδιασμοϋ για την ανάπτυξη. 

19. Η επιστημονική στήριξη και η παροχή συμβουλευτι¬ 
κών υπηρεσιών γεωπονίας στους αγρότες της περιοχής 
του Συμβουλίου Περιοχής. 

20. Η παροχή συμβουλευτικών υπηρεσιών κτηνιατρικής 
και η καθοδήγηση των κτηνοτρόφων της περιοχής του 
Συμβουλίου Περιοχής από πλευράς υγείας των ζώων και 
δημόσιας υγείας. 

21. Η παροχή συμβουλευτικών κοινωνικών υπηρεσιών 
στους κατοίκους της περιοχής και η μέριμνα για τον σχε¬ 
δίασμά και υλοποίηση προγραμμάτων κοινωνικής ενημέ¬ 
ρωσης και στήριξης διακοινοτικού επιπέδου. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ - ΔΙΑΡΘΡΩΣΗ ΘΕΣΕΩΝ 
ΤΜΗΜΑ Α 

ΜΟΝΙΜΟ ΠΡΟΣΩΠΙΚΟ 
ΚΕΦΑΛΑΙΟ Α' 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
ΑΡΘΡΟ 5 

ΔΙΑΚΡΙΣΗ ΘΕΣΕΩΝ ΚΑΙ ΚΑΤΗΓΟΡΙΕΣ 

Το μόνιμο προσωπικό του Συμβουλίου περιοχής υπάγε¬ 
ται στις διατάξεις του πρώτου μέρους του Ν. 1188/81 
«περί κυρώσεως του κώδικος περί καταστάσεως προσω¬ 
πικού οργανισμών τοπικής αυτοδιοίκησης», όπως ισχύει 
τροποποιούμενος και συμπληροϋμενος. 

Οι θέσεις των μονίμων υπαλλήλων του Συμβουλίου Πε¬ 
ριοχής διακρίνονται σε κατηγορίες ως εξής: 
α. ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 
β. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
γ. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
δ. ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

ΑΡΘΡΟ 6 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1, Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης είναι ο βαθμός Δ' και καταληκτικός ο βαθμός Α’. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης είναι ο βαθμός Ε' και καταλη- 
τικός ο βαθμός Β’. 

ΚΕΦΑΛΑΙΟ Β 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ ΚΑΙ ΠΡΟΣΟΝΤΑ 
ΔΙΟΡΙΣΜΟΥ 

ΑΡΘΡΟ 7 

Η οργανική σύνθεση και η διαβάθμιση των θέσεων του 



ΕΦΗΜΕΡΙΕ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΔΕΥΤΕΡΟ) 


1781 


τακτικού προσωπικού, κατά κατηγορίες και κλάδους, 
όπως προβλέπεται στα Π.Δ. 37α/87 και 22/90, ορίζεται 
ως εξής: 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1.1. ΚΑΤΗΓΟΡΙΑ ΠΕ 

Κλάδος ΠΕΙ Διοικητικός Μία (1) θέση 

1.2. ΚΑΤΗΓΟΡΙΑ ΤΕ 

Κλάδος ΤΕ2 Κοινωνικών Λειτουργών ΜΙα (1) θέση 
Κλάδος ΤΕ17 Διοικητικών - Λογιστικών Μία (1) θέση 

1.3. ΚΑΤΗΓΟΡΙΑ ΔΕ 

Κλάδος ΔΕΙ Διοικητικός Μία (1) θέση 

1.4. ΚΑΤΗΓΟΡΙΑ ΥΕ 

Κλάδος ΥΕ1 Κλητήρων - θυρωρών - γεν. καθηκόντων 
μία (1) θέση. 

2. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

2.1. ΚΑΤΗΓΟΡΙΑ ΠΕ 

Κλάδος ΠΕ3 Πολιτικών Μηχανικών Μία (1) θέση 
Κλάδος ΠΕ6 Τοπογράφων Μηχανικών Μία (1) θέση 

2.2. ΚΑΤΗΓΟΡΙΑ ΤΕ 

Κλάδος ΤΕ3 Τεχνολόγων Πολιτικών Μηχανικών Τρεις 
(3) θέσεις 

Κλάδος ΤΕ4 Τεχνολόγων Μηχ/λόγων ή Ηλετρολόγων- 


Μηχανικών Μία (1) θέση 
Κλάδος ΤΕ19 Πληροφορικής Μία (1) θέση 

2.3. ΚΑΤΗΓΟΡΙΑ ΔΕ 

Κλάδος ΔΕ28 Χειριστών Μηχ/των έργων Δύο (2) θέσεις 
Κλάδος ΔΕ29 Οδηγών Αυτοκινήτων Τέσσερις (4) θέ¬ 
σεις 

3. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

3.1. ΚΑΤΗΓΟΡΙΑ ΠΕ 

Κλάδος ΠΕ9 Γεωπόνων Δύο (2) θέσεις 

3.2. ΚΑΤΗΓΟΡΙΑ ΤΕ 

Κλάδος ΤΕ13 Τεχνολογίας Γεωπονίας Μία (1) θέση 

4. ΘΕΣΕΙΣ ΛΟΙΠΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 
Κλάδος ΥΕ13 Προσωπικό καθαριότητας Τέσσερις (4) 

θέσεις 

ΤΜΗΜΑ Β' 

ΚΑΤΑΝΟΜΗ ΘΕΣΕΩΝ 

Κατανομή θέσεων Μονίμου Προσωπικού μεταξύ των 
Υπηρεσιών του Συμβουλίου Περιοχής. 


ΑΡΘΡΟ 8 

Διάρθρωση Προσωπικού κατά Κλάδο & Ειδικότητα 


ΚΛΑΔΟΣ ΕΙΔΙΚΟΤΗΤΑ 


ΤΜΗΜΑ 

ΣΥΝΟΛΟ ΔΙΟΙΚΗΤΙΚΗΣ 

ΘΕΣΕΩΝ ΥΠΟΣΤΗΡΙΞΗΣ 

& ΟΙΚΟΝΟΜΙΚΟΥ 


ΤΜΗΜΑ 

ΣΧΕΔΙΑΣΜΟΥ ΤΜΗΜΑ 

ΠΡΟΓΡΑΜΜΑΤΙΣΜΟΥ ΠΑΡΟΧΗΣ 
& ΤΕΧΝΙΚΗΣ ΥΠΗΡΕΣΙΩΝ 

ΥΠΟΣΤΗΡΙΞΗΣ 


ΠΕΙ 

Διοικητικός 

1 


ΠΕ3 

Πολιτικών Μηχανικών 

1 


ΠΕ6 

Τοπογράφων Μηχανικών 

1 


ΠΕ9 

Γ εωπόνων 

2 


ΤΕ2 

Κοινωνικών Λειτ. 

1 

1 

ΤΕ3 

Τεχν. Πολ. Μηχανικών 

3 


ΤΕ4 

Τεχνολόγων Μηχανολόγων ή 




Ηλεκτρολόγων - Μηχανικών 

1 


ΤΕ13 

Τεχνολογίας - Γ εωπονίας 

1 


ΤΕ17 

Διοικητικών - Λογιστικών 

1 

1 

ΤΕ19 

Πληροφορικής 

1 


ΔΕΙ 

Διοικητικός 

1 

1 

ΔΕ 28 

Χειριστών Μηχ. Έργων 

2 


ΔΕ29 

Οδηγών Αυτοκινήτων 

4 


ΥΕ1 

κλητήρων - θυρωρών - γεν. 




καθηκόντων 

1 

1 

ΥΕ16 

Προσωπικό καθαριότητας 

4 



ΣΥΝΟΛΟ 

25 

4 


1 

1 

1 

2 

2 1 

1 

1 

1 


2 

4 


4 


10 11 

ΤΜΗΜΑ Γ 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ - 
ΚΑΘΗΚΟΝΤΑ ΠΡΟΣΩΠΙΚΟΥ 

ΑΡΘΡΟ 9 

Σε κάθε οργανική μονάδα επιπέδου Διεύθυνσης, Τμή¬ 
ματος του Συμβουλίου Περιοχής της 3ης Εδαφικής Περι¬ 
φέρειας του Νομού Ρεθύμνης τοποθετούνται προϊστάμε¬ 
νοι υπάλληλοι των κλάδων ΠΕ, ΤΕ, ως ακολούθως: 

ΑΡΘΡΟ 10 

ΔΙΕΥΘΥΝΣΗ ΥΠΗΡΕΣΙΑΣ ΣΥΜΒΟΥΛΙΟΥ ΠΕΡΙΟΧΗΣ 

1. Ο Προϊστάμενος της Διευθύνσεως της Υπηρεσίας 
του Συμβουλίου Περιοχής προέρχεται απά τους κλάδους 
ΠΕ Διοικητικός ή ΠΕ Πολιτικών Μηχανικών ή ΠΕ Τοπογρά¬ 
φων Μηχανικών, με βαθμό Α' και ελλείψει αυτού με βαθμό 
Β’ και ελλείψει αυτού με βαθμό Γ'. 

2. Τα καθήκοντα του Προϊσταμένου της Διευθύνσεως 
της Υπηρεσίας του Συμβουλίου Περιοχής είναι τα εξής: 

α. Προΐσταται των Τ μημάτων και Γ ραφείων που υπάγο¬ 
νται στην αρμοδιότητά του. 

β. Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση των υπαλλήλων, 
την τήρηση των νόμων, διαταγμάτων, αποφάσεων κ.λπ., 
που αφορούν το Συμβούλιο Περιοχής και τους καθοδηγεί 
κατά την εκτέλεση των υπηρεσιακών τους καθηκόντων. 

γ. Κατανέμει την εργασία στους υπαλλήλους της Διεύ¬ 
θυνσης ανάλογα με τις συνολικές ανάγκες των Τμημάτων 
και με τη συνεργασία των Προϊσταμένων. 

δ. Απορεί να ςπασχολεί οποιονδήποτε από το προσω¬ 
πικά της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε Τμήμα. 

ε. Ενημερώνεται για όλη την εισερχόμενη και εξερχό- 
μενη αλληλογραφία που αφορά τη Διεύθυνση, χαρακτηρί¬ 
ζει και κατανέμει αυτή σύμφωνα με τις αρμοδιότητες των 
Τ μημάτων ή Γ ραφείων και δείνει τις αναγκαίες οδηγίες 
στους Προϊσταμένους για τις ενέργειες που πρέπει να γί¬ 
νουν. 

στ. Υπογράφει τις αποφάσεις ύστερα από εξουσιοδό¬ 
τηση του Προέδρου και τα υπηρεσιακά έγγραφα. 

ζ. θεωρεί με την μονογραφή του και υποβάλλει όλα τα 
έγγραφα που συντάσσονται από τα Τ μήματα και Γ ραφεία 
της Διεύθυνσης για έγκριση και υπογραφή από τον Πρόε¬ 
δρο ή τον νόμιμο αναπληρωτή του, καθιστάμενος έτσι συ- 
νυπεύθυνος για την νομιμότητα της ενέργειας. 

η. θεωρεί τη βεβαίωση της εργασίας του προσωπικού 
που υπηρετεί στη Διεύθυνσή. 

θ. Εισηγείται τα θέματα της αρμοδιότητάς του στον 
Πρόεδρο, υπογράφοντας τις σχετικές εισηγήσεις. 

ι. Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του Συμ¬ 
βουλίου Περιοχής και αναπτύσσει τις απόψεις του πάνω 
στα διάφορα υπηρεσιακά θέματα. 

κ. Συντάσσει τις ετήσιες εκθέσεις αξιολόγησης για τους 
υπαγόμενους σ' αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 


λ. Δέχεται τους πολίτες και παρέχει σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση των τυχόν με¬ 
ταξύ αυτών και των υπηρεσιών της Διεύθυνσης διαφο¬ 
ρών. 

ΑΡΘΡΟ 11 

ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΚΑΙ ΟΙΚΟΝΟΜΙΚΟΥ 

1. Ο Προϊστάμενος του Τμήματος Διοικητικής Υποστή¬ 
ριξης & Οικονομικού του Συμβουλίου Περιοχής προέρχε¬ 
ται από τον κλάδο ΠΕ Διοικητικός και ελλείψει αυτού από 
τον κλάδο ΤΕ Κοινωνικών Λειτουργών ή ΤΕ Διοικητικού - 
Λογιστικού ή ΤΕ Πληροφορικής, με βαθμό Α’ και ελλείψει 
αυτού με βαθμό Β' και ελλείψει αυτού με βαθμό Γ. 

2. Τα καθήκοντα του Προϊσταμένου του Τμήματος Διοι¬ 
κητικής Υποστήριξης & Οικονομικού του Συμβουλίου Πε¬ 
ριοχής είναι τα εξής: 

α. Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 
τίθενται στην υπηρεσία που προΐσταται. 

β. Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους της υπηρεσίας του 
δίνοντας παράλληλα τις αναγκαίες επεξηγηματικές οδη¬ 
γίες για την εκτέλεσή τους. 

γ. Κατανέμει την εργασία στους υπαλλήλους και τους 
καθοδηγεί, ελέγχει δε την τακτική παρουσία, απόδοση και 
συνέπειά τους. 

δ. Εκτελεί τις εντολές του Διευθυντή, εισηγείται σ' αυ¬ 
τόν τις υποθέσεις της αρμοδιότητάς του, υποβάλλει τις 
υπηρεσιακές εκθέσεις και σημειώματα για την πορεία των 
εργασιών του Τμήματος του καθώς και των υποθέσεων 
που εκρεμμούν. 

ε. Συντάσσει τις εκθέσεις αξιολόγησης των υπηρετοΰ- 
ντων υπαλλήλων, τις οποίες στην συνέχεια υποβάλλει στο 
Διευθυντή για περαιτέρω κρίση. 

στ. Προσυπογράφει την αλληλογραφία της υπηρεσίας 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για την νομιμότητά τους. 

ΑΡΘΡΟ 12 

ΤΜΗΜΑ ΣΧΕΔΙΑΣΜΟΥ - ΠΡΟΓΡΑΜΜΑΤΙΣΜΟΥ & 
ΤΕΧΝΙΚΗΣ ΥΠΟΣΤΗΡΙΞΗΣ 

1. Ο Προϊστάμενος του Τ μήματος Μελετών - Προγραμ¬ 
ματισμού & Τεχνικών Έργων του Συμβουλίου Περιοχής 
προέρχεται από τους κλάδους ΠΕ Διοικητικός ή ΠΕ Πολιτι¬ 
κών Μηχανικών ή ΠΕ Τοπογράφων Μηχανικών ή ΠΕ Γεω- 
πόνων και ελλείψει αυτών από τον κλάδο ΤΕ Μηχανολό¬ 
γων ή Ηλεκτρολόγων - Μηχανικών ή ΤΕ Τεχνολόγων Πολι¬ 
τικών Μηχανικών ή ΤΕ Τεχνολόγων Γεωπονίας ή ΤΕ Πλη¬ 
ροφορικής με βαθμό Α' και ελλείψει αυτού με βαθμό Β’ και 
ελλείψει αυτού με βαθμό Γ'. 

2. Τα καθήκοντα του Προϊσταμένου του Τμήματος Σχε- 
διασμού - Προγραμματισμού και Τεχνικής Υποχτήριξης 
του Συμβουλίου Περιοχής είναι τα εξής: 

α. Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 
τίθενται στην υπηρεσία που προΐσταται. 

β. Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που του κοινοποιού- 

νται, ενημερώνοντας τους υπαλλήλους της υπηρεσίας 
τους, δίνοντας παράλληλα τις αναγκαίες επεξηγηματικές 
οδηγίες για την εκτέλεσή τους. 

γ. Κατανέμει την εργασία στους υπαλλήλους και τους 
καθοδηγεί, ελέγχει δε την τακτική παρουσία, απόδοση και 
συνέπειά τους. 

δ. Εκτελεί τις εντολές του Διευθυντή, εισηγείται σ’ αυ¬ 
τόν τις υποθέσεις της αρμοδιότητάς του, υποβάλλει τις 
υπηρεσιακές εκθέσεις και σημειώματα για την πορεία των 
εργασιών του Τμήματος του καθώς και των υποθέσεων 
που εκρεμμούν. 

ε. Συντάσσει τις εκθέσεις αξιολόγησης των υπηρετού- 
ντων υπαλλήλων, τις οποίες στην συνέχεια υποβάλλει στο 
Διευθυντή για περαιτέρω κρίση. 

στ. Προσυπογράφει την αλληλογραφία της υπηρεσίας 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για την νομιμότητά τους 

ΑΡΘΡΟ 13 

ΤΜΗΜΑ ΠΑΡΟΧΗΣ ΥΠΗΡΕΣΙΩΝ 

1. Ο Προϊστάμενος του Τμήματος Παροχής Υπηρεσιών 
του Συμβουλίου Περιοχής προέρχεται από τον κλάδο ΠΕ 
Διοικητικός και ελλείψει αυτού από τον κλάδο ΤΕ Τεχνο¬ 
λόγων Πολιτικών Μηχανικών με βαθμό Α' και ελλείψει αυ¬ 
τού με βαθμό Β' και ελλείψει αυτού με βαθμό Γ'. 

2. Τα καθήκοντα του Προϊσταμένου του Τμήματος Πα¬ 
ροχής Υπηρεσιών του Συμβουλίου Περιοχής είναι τα εξής: 

α. Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 
τίθενται στην υπηρεσία που προΐσταται. 

β. Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους της υπηρεσίας του 
δίνοντας παράλληλα τις αναγκαίες επεξηγηματικές οδη¬ 
γίες για την εκτέλεσή τους. 

γ. Κατανέμει την εργασία στους υπαλλήλους και τους 
καθοδηγεί, ελέγχει δε την τακτική παρουσία, απόδοση και 
συνέπειά τους. 

δ. Εκτελεί τις εντολές του Διευθυντή, εισηγείται σ’ αυ¬ 
τόν τις υποθέσεις της αρμοδιότητάς του, υποβάλλει τις 
υπηρεσιακές εκθέσεις και σημειώματα για την πορεία των 
εργασιών του Τμήματος του καθώς και των υποθέσεων 
που εκρεμμούν. 

ε. Συντάσσει τις εκθέσεις αξιολόγησης των υπηρετού- 
ντων υπαλλήλων, τις οποίες στην συνέχεια υποβάλλει στο 
Διευθυντή για περαιτέρω κρίση. 

στ. Προσυπογράφει την αλληλογραφία της υπηρεσίας 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για την νομιμότητά τους. 

ΑΡΘΡΟ 14 

ΠΡΟΣΩΠΙΚΟ ΣΥΜΒΟΥΛΙΟΥ ΠΕΡΙΟΧΗΣ 

1. Τα καθήκοντα του προσωπικού του Συμβουλίου Πε¬ 
ριοχής είναι τα εξής: 

α. Στα πλαίσια των αρμοδιοτήτων των υπηρεσιών που εί¬ 
ναι τοποθετημένοι οι υπάλληλοι, ανεξάρτητα από την ερ¬ 
γασιακή τους σχέση, εκτελούν την εργασία που τους έχει 
ανατεθεί με προσοχή, επιμέλεια και ευσυνειδησία, κάτω 
από τις οδηγίες και κατευθύνσεις των προϊσταμένων τους, 


σύμφωνα με την κείμενη νομοθεσία και με αρμονική - συ- 
ναδελφική συνεργασία μεταξύ τους. 

β, Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ,λ.π. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε 
αμέλεια ή κακή χρήση. 

γ. Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

δ. Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

ε. Σε όλ'ους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

2. Για την κατάταξη υπηρετούντων υπαλλήλων, τις ημέ¬ 
ρες και ώρες εργασίας, την υπερωριακή απασχόληση των 
εργαζομένων, τις μετακινήσεις - αποσπάσεις - μετατά¬ 
ξεις, την κατάταξη υπαλλήλων, τα πειθαρχικά παραπτώ¬ 
ματα κ.α. εφαρμόζονται και ο Ν. 2190/94 (άρθρο 38), ο Ν. 
2307/95 (άρθρο 8), ο Ν. 2344/95 (άρθρο 19) όπως ισχύ¬ 
ουν κάθε φορά. 

ΑΡΘΡΟ 15 

Στο επίπεδο των τμημάτων και μη αυτοτελών γραφείων, 
ο συντονισμός και η συνεργασία των υπαλλήλων του Σ.Π,, 
εξασφαλίζεται και με τακτικές ή έκτακτες συντονιστικές 
συσκέψεις και ομάδες εργασίας με αντικείμενο την αλλη- 
λοενημέρωση, την επισήμανση και αντιμετώπιση προβλη¬ 
μάτων και την συνεργασία των υπαλλήλων σε αντικείμενα 
που απαιτούν διαφορετικές ειδικότητες. 

Το προσωπικό του Σ.Π. συνέρχεται επίσης σε τακτές ή 
έκτακτες ολομέλειες, με πρόσκληση του Προϊσταμένου 
Διεύθυνσης, με αντικείμενο συζήτησης την ενημέρωση 
για την πορεία του συνολικού προγραμματισμού και έργου 
του Σ.Π. και με άμεση αντιμετώπιση προβλημάτων. 

Την ευθύνη για τον συντονισμό και την συνεργασία με¬ 
ταξύ τμημάτων, μη αυτοτελών γραφείων και την συνεργα¬ 
σία μεταξύ των υπαλλήλων και οργάνων του Σ.Π. έχει ο 
Προϊστάμενος Διεύθυνσης του Σ.Π. 

ΑΡΘΡΟ 16 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 3ης Εδαφικής Περιφέ¬ 
ρειας Ν. Ρεθύμνης αρχίζει από τη δημοσίευσή του στην 
Εφημερίδα της Κυβέρνησης. 

Με τον παρόντα ΟΕΥ προκαλείται δαπάνη σε βάρος του 
προϋπολογισμού του Συμβουλίου Περιοχής το ύψος της 
οποίας δεν μπορεί να υπολογισθεί επακριβώς. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ρέθυμνο, 14 Φεβρουάριου 1996 

Ο Περιφερειακός Διευθυντής 
ΤΗΛ. ΑΓΓΕΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ_ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ « ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

_ Σολωμού 51 _ ΠΩΛΗΣΗΣ Φ.Ε.Κ. _ 

Πληροφορίες δημοσιευμάτων Α.Ε.-Ε.Π.Ε. 5225761 ΘΕΣΣΑΛΟΝΙΚΗ (031) 423955 

5230841 25ης Μαρτίου 21 Τ.Κ. 541 00 423956 

Πληροφορίες δημοσιευμάτων λοιπών ΦΕΚ 5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

Πώληση Φ.Ε.Κ. 5239762 ΠΑΤΡΑ (061) 271249 

Φωτοαντίγραφα παλαιών Φ.Ε.Κ. 5248141 Κορίνθου 327 Τ.Κ. 262 23 224581 

Βιβλιοθήκη παλαιών Φ.Ε.Κ. 5248188 ΙΩΑΝΝΙΝΑ 

Οδηγίες για δημοσιεύματα Α.Ε.-Ε.Π,Ε. 5248785 Διοικητήριο Τ.Κ. 454 44 (0651) 21901 

Εγγραφή Συνδρομητών Φ.Ε.Κ, και ΚΟΜΟΤΗΝΗ (0531) 22637 

αποστολή Φ.Ε.Κ. με πληρωμή μέσω Δ.Ο.Υ. 5248320 Δημοκρατίας 1 Τ.Κ. 691 00 _ 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προ οαύξηση 100 δρχ. ονά Βοέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 » 

2.500 » 

Γ (Διορισμοί, απολύσεις κτλ. Δημ. Υπαλλήλων) 

10.000 » 

500 » 

Δ' (Απαλλοτριώσεις, πολεοδομία κτλ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 > 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10,000 » 

500 » 

Παράρτημα (Πίνακες επιτυχόντων διαγωνισμών) 

5.000 » 

250 · 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 . 

500 » 

Ανωτάτου Ειδικού Δικαστηρίου (Α.Ε.Δ.) 

3,000 » 

150 » 

Ανωνύμων Εταιρειών & Ε.Π.Ε. 

150.000 » 

7.500 » 

Προκηρύξεων Α.Σ.Ε.Π. 

10.000 » 

■Η 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 


’ Οι συνδρομές του εσωτερικού προπληρώνονται οτα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει νο στέλνεται στην Υπηρεοϊα του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί οε συνδρομές, εισπρόττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλο τύπων, ταχυδρομικές επιταγές και χρηματικά γραμμάτια δεν γίνονται δεκτά. __ 

Οι υπηρεσίες κοινού Λειτουργούν καθημερινά από 08.00 έως 13.00__ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














